मगर उन्हें लगातार 15 दिनों तक नोएडा बैठाया गया और अंत में बताया गया कि इन्क़लाब का यूपी संस्करण अभी लंबा टल गया है. 2 नवंबर को इसी कारण से उन्हें वापस मेरठ भेज दिया गया. रियाज़ इसी बात से खिन्न थे और लग रहा था कि उन्हें जागरण की आंतरिक राजनीति का शिकार बनाया गया है. एक हफ्ते से रियाज़ अपने घर पर थे और मेरठ प्रबंधन ने उन्हें शीघ्र ही नई जिम्मेदारी देने का आश्वासन दिया था. सोमवार को रियाज़ ने मेरठ पहुंचकर अपना इस्तीफा निदेशकों को सौंप दिया. माना जा रहा है कि रियाज़ मेरठ से जल्द प्रकाशित होने वाले हिंदी दैनिक जनवाणी में अच्छे पद व पैकेज पर ज्वाइन करेंगे.